
PARLAMENTUL ROMÂNIEI
 CAMERA DEPUTAŢILOR          
                                      
                           
	          COMISIA PENTRU
          TINERET ȘI SPORT
	
	         PLx. 11/2024
         Nr.4C-25/20/2024
         București, 26 iunie 2024


	
AVIZ 
asupra proiectului de Lege pentru modificarea art.11 alin.(4), art.128
și abrogarea art.148 alin.(3) lit.g) și art.260 alin.(15) 
din Legea învățământului superior nr.199/2023

În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru tineret și sport  a fost sesizată, spre dezbatere și avizare, cu proiectul de Lege pentru modificarea art.11 alin.(4), art.128 şi abrogarea art.148 alin.(3) lit.g) şi art.260 alin.(15) din Legea învăţământului superior nr.199/2023, trimisă cu adresa nr. Plx. 11/2024 din 07 februarie 2024, și înregistrat la Comisia pentru tineret și sport cu nr. 4C-25/20 în 08 februarie 2024.

Conform dispozițiilor art.75 din Constituția României, republicată și ale art. 92 din Regulamentul Camerei Deputaților, republicat, cu modificări și completări, Camera Deputaților este Cameră decizională.

Proiectul de Lege are ca obiect reglementarea modificarea art.11 alin.(4) și abrogarea art.148 alin.(3) lit.g din Legea învățământului superior nr.199/2023. Astfel, sunt clarificate condițiile de tarifare a transportului (servicii publice de transport public local și județean, rutier, naval, cu metroul, precum și feroviar la toate categoriile de trenuri, clasa a II-a, pe tot parcursul anului calendaristic) studenților înmatriculați la formă de învățământ cu frecvență în instituțiile de învățământ acreditate, inclusiv cei înmatriculați la instituții de învățământ în străinătate.

Potrivit prevederilor art.62 și 132 din Regulamentul Camerei Deputaților, republicat, cu modificările ulterioare, membrii Comisiei pentru tineret și sport au dezbătut proiectul de Lege în ședința desfășurată în format mixt din ziua de 26 iunie 2024 și au hotărât cu unanimitate de voturi, să acorde aviz favorabil proiectului de Lege pentru modificarea art.11 alin.(4), art.128 și abrogarea art.148 alin.(3) lit.g) și art.260 alin.(15) din Legea învățământului superior nr.199/2023, în forma prezentată de inițiator.

[bookmark: _GoBack]În raport de obiectul și conținutul reglementării, proiectul de Lege face parte din categoria legilor ordinare.
Membrii comisiei au fost prezenți la ședința comisiei conform listei de prezență.

